Alaquàs inicia els actes en honor a Sant Francesc de Paula
19/04/2010

# Alaquàs inicia els actes en honor a Sant Francesc de Paula

*   19/04/2010
*   [Imprimir](#)
*   Compartir
*    https://www.alaquas.org/documento.asp?id\_do=11979

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F11979%2F0&title=Ajuntament%20d%27Alaqu%C3%A0s.%20Premsa.Alaqu%C3%A0s%20inicia%20els%20actes%20en%20honor%20a%20Sant%20Francesc%20de%20Paula)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/11979/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2010/2/11979/23042010img_5163_Form_4.jpg)](https://www.alaquas.org/ficheros/documentos/2010/2/11979/23042010img_5163_Form_10.jpg "<a href='https://www.alaquas.org/ficheros/documentos/2010/2/11979/23042010img_5163_Form_10.jpg' target=_blank><i class='fa fa-external-link' aria-hidden='true'></i>.Alaquàs inicia els actes en honor a Sant Francesc de Paula</a>")

L'Alcaldessa d'Alaquàs, Elvira García Campos, participa al costat de l'Orde Mínima Seglar i la Penya el Foc 2000, als actes celebrats en honor al patró de la ciutat

El diumenge 18 d'abril es van iniciar els actes commemoratius de la festivitat en honor a Sant Francesc de Paula, patró d'Alaquàs. L'Alcaldessa d'Alaquàs, Elvira García Campos, va assistir als diversos actes organitzats per l'Ordre Mínima Seglar i l'Associació cultural Penya El Foc 2000.

L'acte central es va celebrar el diumenge a partir de les 10 del matí amb el tradicional trasllat de la imatge del sant. El recorregut es va iniciar en el passatge Amadeo Aguilar Laborda, on es troba la capella i va passar pel carrer Maria Antonia d'Oviedo i carrer Perolers fins a arribar a la parròquia de la Mare de Déu de l'Olivar, on es va celebrar la missa solemne cantada per l'Orfeó Polifònic d'Alaquàs.

A continuació es va realitzar una cercavila que va finalitzar en el carrer Beat Gaspar de Bono, amb l'habitual ofrena de flors al retaule ceràmic del beat amb la col·laboració dels representants de l'associació El Clau de València, presidida per la clavariesa major 2010, MªJosé Ruiz García "Marisé de Montolivet".

Els actes festius van continuar al Castell d'Alaquàs amb la inauguració de l'exposició fotogràfica "10 anys fent gran el mínim" i l'exposició dels treballs presentats al X concurs de dibuix escolar "Festa del Porrat" realitzat sota el lema "Visió d'Alaquàs, amb els ulls de Sant Francesc". A la nit es va celebrar la tradicional processó amb les imatges de Sant Francesc de Paula i del Beat Gaspar de Bono.

El patró d'Alaquàs

La festa de Sant Francesc de Paula, que va morir l'any 1507, ha sigut organitzada històricament per l'Orde Mínima Seglar d'Alaquàs. Dos components han protagonitzat sempre aquesta celebració: el religiós, que se celebra el tercer diumenge de pasqua, i el lúdic. Malgrat açò, en les últimes dues dècades, l'aspecte lúdic de la celebració havia decaigut, conservant tan sols els elements religiosos. Per aquest motiu, un grup de festers de la població, agrupats en l'Associació Cultural Penya El Foc 2000 van decidir donar-li un nou impuls a la festivitat amb la introducció d'alguns elements lúdics com la Festa del Porrat.

La festivitat en honor a Sant Francesc de Paula venia a completar-se així amb els tradicionals actes festius i lúdics. Després de la celebració de la festa pròpiament dita aquest cap de setmana, Alaquàs acollirà el cap de setmana vinent, una edició més de la tradicional Fira del Porrat. La inauguració tindrà lloc el divendres 23 d'abril a les 21 hores i donarà pas a una completa programació en què hi haurà festes infantils, jocs tradicionals, sopars populars i la tradicional elaboració de calderes d'arròs amb fesols i naps per a tota la població el diumenge 25 d'abril.